SAMCO ตั้งเป้าปิดยอดขายปีนี้ 40% เร่งพัฒนาโครงการสัมมากร ชัยพฤกษ์-วงแหวน
SAMCO ตั้งเป้าปิดยอดขายปีนี้ 40% เร่งพัฒนาโครงการสัมมากร ชัยพฤกษ์-วงแหวน
21 พ.ค. 2558

นายกิตติพล ปราโมช ณ อยุธยา กรรรมการผู้จัดการ บริษัท สัมมากร จำกัด (มหาชน) หรือ SAMCO เปิดเผยว่า บริษัทได้พัฒนาโครงการสัมมากร ชัยพฤกษ์-วงแหวน บนพื้นที่ 43 ไร่ จำนวน 181 ยูนิต มูลค่าโครงการ 800 ล้านบาท ราคายูนิตละ 3.5-4.8 ล้านบาท ซึ่งถือว่าเป็นช่วงราคาที่คุ้มค่าเมื่อเปรียบเทียบกับราคาที่ดินที่เพิ่มสูงขึ้นทุกวัน
โดยรูปแบบบ้านถูกสร้างสรรค์ให้เป็นบ้านสวย คุณภาพสูง ในบรรยากาศสงบ ร่มรื่น สไตล์รีสอร์ต เจาะกลุ่มเป้าหมายครอบครัวผู้ที่ทำงานหรือใช้ชีวิตในเมืองที่ต้องการบ้านนอกเมือง สวย สงบ บรรยากาศดี เดินทางสะดวก และมีสิ่งอำนวยความสะดวกครบครัน ซึ่งสัมมากรตั้งเป้าปิดยอดขายโครงการปีนี้ 40% และปิดโครงการได้ในปี 2560